钦定古今图书集成/明伦汇编/闺媛典/第235卷 > 焦仲荣妻周氏
## 钦定古今图书集成/明伦汇编/闺媛典/第235卷 > 焦仲荣妻周氏

按《河南府志》：“周氏，登封人，太仆寺少卿与嵩次子文
学仲荣之妻。荣蚤世，周与侧室李皆有遗腹，免身皆
男。周曰：‘吾之不早从地下者，以此耳。今天幸俱有子，
我得下报我夫矣’。翁固止之。无何，李病亡，周抱其孤
泣曰：‘天乎！吾两儿恐不能俱全，若此子失所，鬼而有
知，问李氏孤何在，则将奚辞以对’？遂择里媪乳己子”，
而亲抱李氏孤乳之翁仰天出涕曰：“人情莫不爱其
子，此古人所难。吾媳妇能行之，吾儿不亡矣。”后二十
四年，登封县民具节母事上之，直指使者为具奏，锡
封表闾，岁给饩数石，终其身。